Source: http://eskamea.gr/index.php/anak/36-anaksan/548-2020-06-19-09-53-28
Timestamp: 2020-07-09 21:23:13+00:00
Document Index: 41152424

Matched Legal Cases: ['ΑΕΔ\n', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

﻿ ΠΡΟΣΚΛΗΣΗ ΕΝΔΙΑΦΕΡΟΝΤΩΣ ΓΙΑ ΚΑΤΑΡΤΗΣΗ ΣΤΟ ΚΕΚ ΑΜΕΑ ΤΟΥ ΟΑΕΔ
Αρχική Ανακοινώσεις Σ.Ε.Α.ΑΝ. ΠΡΟΣΚΛΗΣΗ ΕΝΔΙΑΦΕΡΟΝΤΩΣ ΓΙΑ ΚΑΤΑΡΤΗΣΗ ΣΤΟ ΚΕΚ ΑΜΕΑ ΤΟΥ ΟΑΕΔ
ΠΡΟΣΚΛΗΣΗ ΕΝΔΙΑΦΕΡΟΝΤΩΣ ΓΙΑ ΚΑΤΑΡΤΗΣΗ ΣΤΟ ΚΕΚ ΑΜΕΑ ΤΟΥ ΟΑΕΔ
ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ ΟΡΓΑΝΙΣΜΟΣ ΑΠΑΣΧΟΛΗΣΗΣΕΡΓΑΤΙΚΟΥ ΔΥΝΑΜΙΚΟΥ Δ Ι Ο Ι Κ Η Σ ΗΓΕΝ.Δ/ΝΣΗ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΔΙΕΥΘΥΝΣΗ Α3ΤΑΧ. Δ/ΝΣΗ: Εθν. Αντιστάσεως 8 17456 Άλιμος Πληροφορίες: Ηλίας Διαμαντής ΤΗΛΕΦΩΝΟ: 210 9989675 mail: Αυτή η διεύθυνση ηλεκτρονικού ταχυδρομείου προστατεύεται από κακόβουλη χρήση. Χρειάζεται να ενεργοποιήσετε την Javascript για να τη δείτε. Χρόνος διατήρησης: Βαθμός προτεραιότητας: Ημερομηνία: 18-06-2020 Αρ. Πρωτ. :34894
ΑΠΟΦΑΣΗ Ο ΔΙΟΙΚΗΤΗΣ ΤΟΥΟΡΓΑΝΙΣΜΟΥ ΑΠΑΣΧΟΛΗΣΗΣΕΡΓΑΤΙΚΟΥ ΔΥΝΑΜΙΚΟΥΠΡΟΣΚΛΗΣΗ
ΕΚΔΗΛΩΣΗΣ ΕΝΔΙΑΦΕΡΟΝΤΟΣ για την εισαγωγή καταρτιζομένων στη Σχολή Επαγγελματικής Κατάρτισης Ατόμων με Αναπηρία Αθηνών, για το σχολικό έτος 2020-2021.
Έχοντας υπόψη: την με αριθμ. 3313/64/16-06-2020 (ΑΔΑ: ΨΥΡΓ4691Ω2-9ΧΣ) Απόφαση Δ.Σ του Οργανισμού Καλούνται οι ενδιαφερόμενοι που πληρούν τις προϋποθέσεις για την εισαγωγή τους στα πιο κάτω τμήματα κατάρτισης να υποβάλλουν σχετική αίτηση σύμφωνα με τα ακόλουθα:
ΑΡΙΘΜΟΣ ΕΙΣΑΚΤΕΩΝΟ συνολικός αριθμός των των εισακτέων, για όλα τα τμήματα ανέρχεται σε 80 άτομα (πλέον των ισοβαθμούντων μέχρι 20% ποσοστού), εκ των οποίων:
·12 σπουδαστές με κώφωση (αυτοί θα καταταγούν με αύξουσα ταξινόμηση σε πίνακα Α, με βάση εισοδηματικά κριτήρια)
·12 σπουδαστές με ψυχικές ασθένειες (αυτοί θα καταταγούν με αύξουσα ταξινόμηση σε πίνακα Β με βάση εισοδηματικά κριτήρια) και
·56 σπουδαστές με λοιπές οργανικές παθήσεις (αυτοί θα καταταγούν με αύξουσα ταξινόμηση σε πίνακα Γ με βάση εισοδηματικά κριτήρια).
ΕΙΔΙΚΟΤΗΤΕΣ / ΤΜΗΜΑΤΑ Για όλες τις βαθμίδες εκπαίδευσης
·ΠΗΛΟΠΛΑΣΤΙΚΗ – ΤΟΥΡΙΣΤΙΚΑ ΚΕΡΑΜΙΚΑ
·ΞΥΛΟΥΡΓΙΚΗ – ΕΠΙΠΛΑ ΚΟΥΖΙΝΑΣ
·ΔΕΡΜΑΤΙΝΩΝ ΤΣΑΝΤΩΝ ΚΑΙ ΜΙΚΡΑ ΑΞΕΣΟΥΑΡ
·ΕΙΚΟΝΩΝ ΑΓΙΟΓΡΑΦΙΑΣ Για αποφοίτους λυκείου
·ΔΙΟΙΚΗΤΙΚΟ & ΟΙΚΟΝΟΜΙΚΟ ΣΤΕΛΕΧΟΣ (ΤΗΛΕΚΑΤΑΡΤΙΣΗ)
·ΥΠΑΛΛΗΛΟΣ ΜΗΧΑΝΟΓΡΑΦΗΜΕΝΟΥ ΛΟΓΙΣΤΗΡΙΟΥ
·ΣΧΕΔΙΑΣΜΟΣ ΚΑΙ ΚΑΤΑΣΚΕΥΗ ΙΣΤΟΣΕΛΙΔΩΝ
ΠΡΟΫΠΟΘΕΣΕΙΣ – ΔΙΚΑΙΟΛΟΓΗΤΙΚΑ Οι ενδιαφερόμενοι που πληρούν τις προϋποθέσεις για εισαγωγή στα ανωτέρω τμήματα καλούνται να υποβάλλουν σχετική αίτηση σύμφωνα με τα ακόλουθα: ΔΙΚΑΙΩΜΑ ΣΥΜΜΕΤΟΧΗΣ στα προγράμματα κατάρτισης της Σχολής έχουν όσοι υποψήφιοι έχουν ηλικία από 18 έως 58 ετών. Οι υποψήφιοι καταρτιζόμενοι προκειμένου να συμμετάσχουν στην διαδικασία επιλογής καταρτιζομένων της Σχολής Επαγγελματικής Κατάρτισης ΑμεΑ Αθηνών πρέπει να υποβάλουν τη σχετική αίτηση (η οποία θα αναρτηθεί στο site του ΟΑΕΔ μαζί με την πρόσκληση), καθώς και τα ακόλουθα δικαιολογητικά:
·Αντίγραφο κάρτας ανεργίας AμεA (Νέου Τύπου Ν. 2643/98 από υπηρεσία ειδικών κοινωνικών ομάδων ΕΚΟ/ΟΑΕΔ) .
·Αντίγραφο Αστυνομικής Ταυτότητας
·Αντίγραφο τίτλου σπουδών (ίσο ή ανώτερο από το απαιτούμενο – υποχρεωτικής εκπαίδευσης, δηλαδή απολυτήριο τριταξίου γυμνασίου ή για υποψήφιους που έχουν αποφοιτήσει μέχρι και το 1980 απολυτήριο δημοτικού σχολείου). Οι αλλοδαποί χρειάζεται να προσκομίσουν επιπλέον για την Ελληνική γλώσσα απολυτήριο Δημοτικού από την Ελλάδα ή πιστοποιητικό ελληνομάθειας.
·Δικαιολογητικά από τα οποία αποδεικνύονται το είδος και το ποσοστό αναπηρίας, ήτοι: Ιατρική γνωμάτευση με απόφαση υγειονομικής επιτροπής ΚΕΠΑ ή απόφαση υγειονομικής επιτροπής του Ν.2643 της Πρωτοβάθμιας Υγειονομικής Επιτροπής του ΙΚΑ από την οποία να προκύπτει το είδος της πάθησης και το ποσοστό αναπηρίας άνω του 50%.
·Αντίγραφο ατομικής φορολογικής δήλωσης (Ε1) και ατομικό εκκαθαριστικό σημείωμα φορολογικού έτους 2018 (εισοδήματα του 2018), με φορολογητέο εισόδημα κάτω των 20.000 € ή υπεύθυνη δήλωση του Ν.1599/86 «ότι δεν υποβλήθηκε κατά το τελευταίο φορολογικό έτος φορολογική δήλωση λόγω μη ύπαρξης αντίστοιχης υποχρέωσης».
·Αντίγραφο οικογενειακής φορολογικής δήλωσης (Ε1) και οικογενειακό εκκαθαριστικό σημείωμα φορολογικού έτους 2018 (εισοδήματα του 2018), με φορολογητέο εισόδημα κάτω των 30.000 € ή υπεύθυνη δήλωση του Ν.1599/86 «ότι δεν υποβλήθηκε κατά το τελευταίο φορολογικό έτος φορολογική δήλωση λόγω μη ύπαρξης αντίστοιχης υποχρέωσης». Σημείωση: Ως ατομικό εισόδημα νοείται το εισόδημα του υπόχρεου σε περίπτωση που υποβάλει μόνος του φορολογική δήλωση (π.χ. άγαμος, μονογονέας, διαζευγμένος) ως οικογενειακό εισόδημα νοείται το συνολικό εισόδημα του υπόχρεου της συζύγου του και των εξαρτωμένων μελών του. Ως εξαρτώμενα μέλη θεωρούνται τα άτομα που ορίζονται στο άρθρο11 του Κώδικα Φορολογίας Εισοδήματος. Το εισόδημα ως μοριοδοτούμενο κριτήριο προκύπτει από το δηλωθέν εισόδημα του 2018.
·Βεβαίωση ΑΜΚΑ καταρτιζόμενου.
·Βεβαίωση ΑΦΜ καταρτιζόμενου.
·Αριθμός μητρώου ΕΦΚΑ (ΑΜΑ) αν υπάρχει.
ΠΡΟΣΟΧΗ: Ειδικά για τους υποψηφίους με Ψυχική Αναπηρία και τους υποψηφίους με δευτερογενή ψυχική αναπηρία, απαραίτητη είναι η προσκόμιση του παραπεμπτικού σημειώματος θεράποντος ιατρού.
Το σχέδιο εντύπου του παραπεμπτικού σημειώματος θα αναρτηθεί στο site του ΟΑΕΔ με την πρόσκληση.
Για τους πολύτεκνους, τέκνα πολυτέκνων και αρχηγούς μονογονεϊκών οικογενειών, πρόσφατο πιστοποιητικό οικογενειακής κατάστασης από τον αρμόδιο Δήμο ή Κοινότητα ή απόφαση της Α.Σ.Π.Ε. από την οποία να προκύπτει η ιδιότητα του πολυτέκνου ή τέκνου πολυτέκνου. Ειδικά οι ομογενείς θα πρέπει να προσκομίσουν το ειδικό δελτίο ταυτότητας ομογενούς, από το οποίο να προκύπτει ότι έχουν δικαίωμα διαμονής και απασχόλησης στη χώρα μας.
Όσοι σπουδαστές επιλεγούν να φοιτήσουν υποχρεούνται να προσκομίσουν ακτινογραφία θώρακος με αντίστοιχη ιατρική γνωμάτευση.
Τα παραπάνω δικαιολογητικά πρέπει να συνοδεύονται από υπεύθυνη δήλωση του νόμου Ν.1599/86 που να δηλώνει ότι «σύμφωνα με την παρ.2 άρθρο 11 του Κώδικα Διοικητικής Διαδικασίας με την οποία δεν απαιτείται επικύρωση αντιγράφου αν τούτο συνοδεύεται από την, κατάπαρ.5 του άρθρου 3 υπεύθυνη δήλωση στην οποία ο ενδιαφερόμενος βεβαιώνει την ακρίβεια των
στοιχείων. (Βεβαιώνω ότι τα φωτοαντίγραφα που επισυνάπτω αποτελούν γνήσια εκ των πρωτοτύπων που έχω στα χέρια μου)».
Στα προγράμματα κατάρτισης δεν δύνανται να συμμετέχουν όσοι κατά τα τελευταία τέσσερα (4)χρόνια έχουν φοιτήσει στη Σχολή ΑμεΑ Αθηνών του Οργανισμού. Σε περίπτωση επαναφοίτησης ο/η καταρτιζόμενος ΔΕΝ δικαιούται το ωριαίο επίδομα κατάρτισης και καλύπτει μόνο τυχόν κενές θέσεις που δεν έχουν συμπληρωθεί από υποψήφιους /ες που παρακολουθούν στη Σχολή ΑμεΑ Αθηνών για πρώτη φορά.
ΚΑΤΑΤΑΞΗ ΤΩΝ ΥΠΟΨΗΦΙΩΝ / ΕΠΙΛΟΓΗ Με βάση το ατομικό δηλωθέν ετήσιο φορολογητέο εισόδημα (σε περίπτωση οικογενειακού εισοδήματος τότε το ατομικό εισόδημα προκύπτει από τη διαίρεση του οικογενειακού με τον αριθμό των μελών της οικογένειας που βαρύνουν τον υπόχρεο) οι υποψήφιοι θα καταταγούν με αύξουσα ταξινόμηση στους πίνακες Α, Β, και Γ αντίστοιχα.
Ειδικότερα η κατάταξη των υποψηφίων σπουδαστών με αναπηρία οφειλόμενη σε ψυχικήασθένεια και των σπουδαστών με δευτερογενή ψυχική αναπηρία, θα γίνει μετά την παραπομπή των φακέλων τους και την αξιολόγηση τους από Ειδική Διεπιστημονική Ομάδα. Η αξιολόγηση από την Ειδική Διεπιστημονική Ομάδα δύναται να περιλαμβάνει και προσωπική συνέντευξη μετά από προκαθορισμένη συνάντηση.
Τα αποτελέσματα της Πρωτοβάθμιας Επιτροπής, με βάση τα εισοδηματικά κριτήρια και το πόρισμα της Ειδικής Διεπιστημονικής Ομάδας για τους υποψήφιους σπουδαστές με αναπηρία οφειλόμενη σε ψυχική ασθένεια και δευτερογενή ψυχική αναπηρία, θα ανακοινωθούν ανά κατηγορία (πίνακες Α, Β και Γ). Στη συνέχεια μετά τις τυχόν ενστάσεις, η κατάταξη γίνεται ανά κατηγορία (Α, Β, και Γ) και θα ανακοινωθούν τα τελικά αποτελέσματα των επιτυχόντων (Δευτεροβάθμια Επιτροπή), με αναφορά στα ΑΜΚΑ των επιτυχόντων και όχι στα ον/μα. Σε περίπτωση ισοβαθμίας θα επιλεγούν κατά προτεραιότητα όσοι συμμετέχουν πρώτη φορά και όσοι είναι πολύτεκνοι, τέκνα πολυτέκνων και αρχηγοί μονογονεϊκών οικογενειών.
ΠΡΟΣΩΠΙΚΑ ΔΕΔΟΜΕΝΑΟ Οργανισμός όσον αφορά τα προσωπικά δεδομένα των σπουδαστών του εφαρμόζει την ισχύουσα νομοθεσία για την προστασία τους. (Γενικός Κανονισμός Προστασίας Δεδομένων (ΕΕ) 2016/679 &νόμος 4624/2019 για την προστασία προσωπικών δεδομένων). http://www.oaed.gr/documents/10195/1214548/%CE%A0%CE%A1%CE%9F%CE%A3%CE%A9%CE%A0%CE%99%CE%9A%CE%91+%CE%94%CE%95%CE%94%CE%9F%CE%9C%CE%95%CE%9D%CE%91.pdf/0ed8ab94-a1cb-4ece-a297-48b5e7c4d937
ΛΟΙΠΕΣ ΔΙΑΤΑΞΕΙΣ Ο αριθμός των εισαγομένων ανά τμήμα και ειδικότητα καθορίζεται από την Διεύθυνση της Σχολής Επαγγελματικής Κατάρτισης ΑμεΑ Αθηνών, σύμφωνα με τις διαθέσιμες θέσεις τα ιδιαίτερα χαρακτηριστικά και ενδιαφέροντα των καταρτιζομένων, τις δυνατότητες κατάρτισης και γενικά των παραγόντων που επηρεάζουν την εύρυθμη λειτουργία της σχολής. Οι λεπτομέρειες φοίτησης καθορίζονται από τον κανονισμό λειτουργίας της σχολής. Η διάρκεια της κατάρτισης είναι δύο (2) εκπαιδευτικά έτη και στους καταρτιζόμενους παρέχεται επιδότηση και υγειονομική κάλυψη στο ΕΦΚΑ.
Η Σχολή Επαγγελματικής Κατάρτισης ΑμεΑ Αθηνών εφαρμόζει όλους τους κανόνες υγιεινής & ασφάλειας που ορίζει η κείμενη νομοθεσία και δε φέρει καμία ευθύνη σε περίπτωση μετάδοσης λοιμωδών νοσημάτων τα οποία προκαλούνται από τη μη εφαρμογή των εκάστοτε ενδεδειγμένων κανόνων υγιεινής, πχ. κοινωνικής απόστασης, συχνό πλύσιμο χεριών κ.ο.κ, των καταρτιζομένων της σχολής. Η αποστολή των αιτήσεων θα πραγματοποιηθεί μόνο ταχυδρομικώς (με συστημένη επιστολή ή μεταχυμεταφορά) από τον/την υποψήφιο/α, στη Γραμματεία της Σχολής Επαγγελματικής Κατάρτισης ΟΑΕΔ, Σχολή Επαγγελματικής Κατάρτισης ΑμεΑ Αθηνών, Λ. Γαλατσίου 19, ΤΚ 11141, Αθήνα), από 19-06-2020 έως 30-06-2020.Η πρόσκληση εκδήλωσης ενδιαφέροντος, η αίτηση και το σχέδιο εντύπου του παραπεμπτικού της Ιατρικής Γνωμάτευσης αναρτάται στη Σχολή Επαγγελματικής Κατάρτισης ΑμεΑ Αθηνών και στην ιστοσελίδα του ΟΑΕΔ www.oaed.gr.
Τελευταία Ενημέρωση (Τετάρτη, 24 Ιούνιος 2020 05:51)